ঠাকুরগাঁওয়ে যৌতুকের বলি নয়াবউ সাবিনা আক্তার (১৯)। যৌতুকোর অবশিষ্ট ১০ হাজার টেকা না দিতে পারায় পাষন্ড স্বামী মাহাবুব (২৫) ও তার পরিবারোর লোকজন শ্বাসরোধ করিয়া খুন করছে সাবিনারে।  সদর উপজেলার পাহাড়ভাঙ্গা জোতপাড়ার বাবুল হোসেনের ফুয়া মাহাবুবের সঙ্গে পূর্ব  পাড়ার মৃত আমির উদ্দিনের ফুড়ী সাবিনা আক্তারোর লগে গত ৪ মাস আগে প্রেমোর সূত্রধরে বিয়া অয়। কিন্তু এই বিয়া মানিয়া নিতা পারছইন না মাহাবুবের মা বাফে। এর লাগি মোটা অংকোর যৌতুক দাবি করছইন। ৫০ হাজার টেকা দিতে পারলে বিয়া মানিয়া নেওয়া অইবো। কিন্তু অত টেকা সাবিনার পরিবারোর পক্ষে দেওয়া অসম্ভব । সাবিনার মা মোসলেমা বেগম শেষ সম্বল নিজর বাড়ীখান আংশিক বেছিয়া ও সাহায্য তুলিয়া ৪০ হাজার টেকা দিছইন। বাকি ১০ হাজার টেকার লাগি শুরু অয় নির্যাতন। গত ২৭ মার্চ টেকা আনতে পাঠানি অয় সাবিনাকে। সোমবার বিকালে মাহাবুবের আত্মীয় স্বজনরা  সাবিনারে আনতে যায়। সেখানে মারধর করিয়া সাবিনারে বাড়ীত লইয়া আইছে। রাত ২টার সময় সাবিনারে শ্বাস রোধ করিয়া হত্যাকরে মাহাবুব ও তার পরিবারোর লোকজন।